
 4.6.2015
 BG
 Официален вестник на Европейския съюз
 L 137/1
 РЕГЛАМЕНТ ЗА ИЗПЪЛНЕНИЕ (ЕС) 2015/861 НА КОМИСИЯТА
 от 3 юни 2015 година
 за разрешаване на употребата на калиев йодид, калциев йодат, безводен, както и покрит гранулиран калциев йодат, безводен, като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 С Регламент (ЕО) No 1459/2005 на Комисията (3) бе разрешена безсрочната употреба на калиев йодид и калциев йодат, безводен, в съответствие с Директива 70/524/ЕИО. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент бяха подадени заявления за извършване на повторна оценка на калиев йодид и калциев йодат, безводен, като фуражни добавки за всички видове животни. Освен това въз основа на член 10, параграф 2 беше подадено заявление за извършване на повторна оценка на калциев йодат под формата на гранулиран филм за всички видове животни. За трите съединения на йод заявителите поискаха добавките да се класифицират в категорията „хранителни добавки“. Заявленията бяха придружени от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В становищата си от 19 май 2014 г. (4)
 (5)
 (6)
 (7) Европейският орган за безопасност на храните („Органът“) заключи, че при предложените условия на употреба калиев йодид и калциев йодат, безводен, както и покрит гранулиран калциев йодат, безводен, не се отразяват неблагоприятно върху здравето на животните и на човека, нито върху околната среда.
 (5)
 Органът заключи също така, че калиев йодид, калциев йодат, безводен, както и покрит гранулиран калциев йодат, безводен, са ефективни източници на йод в съответните целеви видове и че няма да възникнат опасения във връзка с безопасността за ползвателите, при условие че се вземат съответните предпазни мерки. Органът не счита, че са необходими специални изисквания за наблюдение след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) No 1831/2003.
 (6)
 При оценката на калиев йодид, калциев йодат, безводен, както и покрит гранулиран калциев йодат, безводен, беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на посочените вещества и препарати следва да бъде разрешена съгласно предвиденото в